Súkromná základná škola, Karloveská 64, 841 04 Bratislava

**PREVÁDZKOVÝ PORIADOK TELOCVIČNE**

**Článok I.  
Všeobecné ustanovenia**

Telocvičňa slúži na zabezpečenie vyučovania povinnej Telesnej a športovej výchovy pre žiakov Súkromnej základnej školy.

**1 . Prevádzkovateľ**

**1. 1. Identifikačné údaje prevádzkovateľa telovýchovného zariadenia**

**Názov:** Stredná odborná škola obchodu a služieb Samuela Jurkoviča

**Adresa sídla:** Sklenárová 1, 821 09 Bratislava

**V zastúpení:** riaditeľ školy – Ing. Tatianou Mokosovou

**2. Prenajímateľ**

**Názov:** Súkromná základná škola

**Adresa sídla:** Sklenárova 1, 821 09 Bratislava

**IČO:** 308 68 645

**V zastúpení:** štatutárny zástupca – PhDr. Veronika Bisaki, PhD. MBA

**Zriaďovateľ:** PhDr. Veronika Bisaki, PhD. MBA Bajzova 10, 821 08 Bratislava

**Článok II.**

**Pravidlá používania telocvične**

**1.1 Špecifikácia zariadenia**

**TELOCVIČŇA**

**Výmer telocvične:**

**Kapacita:** cca 60 žiakov (2-3 triedy)

**Využitie náčinia:** náčinie vyplývajúce z nájomnej zmluvy – žinenka, nástroje na gymnastiku – koza, kôň, skokanský mostík, lano a tyč na šplhanie. Lopty a švihadlá si škola zabezpečuje individuálne.

**ŠPORTOVÝ AREÁL**

Športový areál sa nachádza v exteriéry budovy a je využívaný, počas vyučovacieho procesu telesnej výchovy, tak aj počas školského klubu detí.

**ŠATNE**

K telovýchovnému procesu prislúchajú dve šatne, dievčenská a chlapčenská.

**SOCIÁLNE ZARIADENIA**

K telovýchovnému procesu prislúchajú oddelené chlapčenské a dievčenské toalety a umývadlá.

**1.2 Podmienky prevádzky**

**1.2.1 Účel prevádzky**

Telovýchovné zariadenia sa využívajú prioritne na zabezpečenie výchovno-vzdelávacieho procesu telesnej a športovej výchovy.

**1.2.2 Podmienky prevádzky**

Všetci užívatelia telovýchovných zariadení sú povinní rešpektovať obmedzenia vyplývajúce z toho, že ide o súčasť školského zariadenia. Osobitne zákaz požívania alkoholu, omamných látok a prekurzorov, zákaz fajčenia. Zákaz šírenia xenofóbie, národnostnej, rasovej a náboženskej neznášanlivosti. Zachovávať pravidlá slušného správania. Užívatelia sú povinní šetrne zaobchádzať s priestormi aj ich vybavením.

**Platba za využívanie telocvične**:

Využívanie telocvične je zahrnuté v Zmluve o nájme.

**1.2.3 Zásady bezpečnosti a ochrany zdravia návštevníkov a zamestnancov**

Prevádzkovateľ je povinný zabezpečiť udržiavanie priestorov v čistote a poriadku. V priestoroch musí byť zabezpečené dostatočné osvetlenie, vetranie, vykurovanie podľa potreby. V priestoroch je umiestnená lekárnička vybavená základným zdravotníckym materiálom. Prevádzkovateľ je povinný dodržať pokyny protipožiarnych bezpečnostných predpisov. Prenajímateľ pri používaní cvičebného náradia musí postupovať podľa návodu výrobcu a podľa pokynov zodpovedných zamestnancov. Do priestorov telocvične vstupujú žiaci len v sprievode vyučujúceho, cvičiaci musia byť prezlečení a na nohách musia mať topánky vhodné na cvičenie, necvičiaci sa neprezliekajú a počas vyučovacieho procesu ostávajú sedieť v telocvični na lavičke. Ochrana zdravia a bezpečnosti žiakov a zamestnancov je definovaná v školskej smernici č. 2.

**Čl. III  
Záverečné ustanovenia a účinnosť**

Prevádzkový poriadok je uložený a možný k nahliadnutiu v kancelárii zástupkyne školy, a tiež uverejnený na internetovej stránke školy.

Prevádzkový poriadok bol prerokovaný a schválený na pracovnej porade v auguste 2023 a nadobúda účinnosť 1. septembra 2023.

V Bratislave dňa 1. septembra 2024 ..........................................

PhDr. Veronika Bisaki, PhD. MBA

Riaditeľ školy